**  
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Τηλ/τυπία :**22420-23320

**Ηλεκτρον. δ/νση :** kos\_mayor\_press@kos.gr

Κως, 02-6-2020

**ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

Ένας χρόνος συμπληρώθηκε σήμερα από τις δημοτικές εκλογές, οπότε οι δημότες της Κω ανέδειξαν τον Θεοδόση Νικηταρά στη θέση Δημάρχου και την «Ισχυρή Κω» στη Δημοτική Αρχή.

Με αυτή την αφορμή ο Δήμαρχος Θεοδόσης Νικηταράς δήλωσε:

«Ένα χρόνο μετά τις δημοτικές εκλογές και την περήφανη νίκη που έδωσαν οι πολίτες της Κω στην παράταξή μας, αισθάνομαι την ανάγκη να ευχαριστήσω από καρδιάς τους συνδημότες και τις συνδημότισσές μου για την εμπιστοσύνη τους.

Εννέα μήνες από την ανάληψη καθηκόντων της δημοτικής αρχής, με πολλή δουλειά και περισσή αγωνία για το μέλλον του νησιού μας, αγωνιζόμαστε καθημερινά για την ανάταξη του Δήμου και την στήριξη της τοπικής οικονομίας.

Είναι αλήθεια ότι ζούμε σε πολύ δύσκολη εποχή.

Πολλά τα περιμέναμε διαφορετικά. Με άλλα δεδομένα σχεδιάζαμε. Μας βρήκαν δύσκολοι καιροί.

Σε καμία περίπτωση όμως δεν ξεφεύγουμε από τις αρχές και τους στόχους μας.

Μοναδικό μας μέλημα η στήριξη των συνδημοτών μας, η πρόοδος της κοινωνίας μας και η παγκόσμια αναγνώριση του νησιού μας.

Αισθάνομαι ευτυχής που έχω δίπλα μου όλους τους συνδημότες και τις συνδημότισσές μας.

Με σεβασμό σε κάθε δημότη, με σεμνότητα, με διαφάνεια και ισονομία στις λειτουργίες μας, συνεχίζουμε σταθερά, στην ίδια πορεία, για τη δημιουργία της ισχυρής Κω.»

Γραφείο Τύπου